  Майя Бывальцева 3-тӥ куарусёнлы Удмуртиын коронавирус инфекциен черлан 49 выль учыръёсты пусйизы. Сос ярысь элькун тӧролэн но квалтэтлэн «ВКонаткте» мерлыко вотэсысь огиназы ивортӥзы. Выль черламъёс шараямын: Ижкарын – 18 адями, Эгра ёросын – 7, Воткаын – 5, Можга ёросын – 4, Дэри но Яр ёросъёсын – быдэн кык, Глазкаын, Балезино, Пичи Пурга, Сьӧлта ёросъёсын – быдэн кык, Якшур-Ьӧдья ёросын – одӥг адями. 17 адями йӧназ. Куинь мурт улонысь кошкуиз – 86 но 87 аресъем кышномуртъёс но 59 аресъем воргорон Туннэ нуналлы Удмуртиын выль коронавирус инфекциен черлан 3 сюрс 343 учыр лабораториосын зэматэмын. 2 сюрс 714 адями йӧназ, 66 мурт кулӥз. Али 24-езлэн висисьёслэн тазалыксы секыт лыдъяське. Тодэ вайытом, уннал азьвыл элькунын 45 выль черламъёсты шараязы вал.  Тегъёс: Тазалык Ижкар висён Удмуртия коронавирус  